**GRADIVO ZA MEDIJE**

**BALETNI TRIPTIH**

Gaj Žmavc: **MYTH**

Johan Inger: **RAIN DOGS**

Edward Clug: **APERTURE**

Koreografi **Gaj Žmavc, Edward Clug, Johan Inger**

Avtorji glasbe **Gaj Žmavc, Milko Lazar, Tom Waits**

Premiera 14. aprila 2023, Dvorana Ondine Otta Klasinc SNG Maribor

**MYTH**

|  |  |
| --- | --- |
| Koreograf | Gaj Žmavc |
| Scenograf | Matic Kašnik |
| Oblikovalca svetlobe | Tomaž Premzl, Gaj Žmavc |
| Glasba | Gaj Žmavc |
| Asistenta koreografije | Tetiana Svetlična, Alexandru Pilca |
| Asistentki kostumografije | Simona Toš, Suzana Rengeo |

|  |  |
| --- | --- |
| Praizvedba | 14. april 2023, Dvorana Ondine Otta Klasinc |

Zasedba

**Tetiana Svetlična**

**Monja Obrul**

**Tea Bajc**

**Beatrice Bartolomei**

**Mina Radaković**

**Ema Perić**

**Satomi Netsu**

**Andrea Schifano**

**Luka Ostrež**

**Davide Buffone**

**Matteo Magalotti**

**Tomaž Abram Viktor Golub**

**Christopher Thompson**

**Lucio Mautone**

**Sytze Jan Luske**

**Aleksander Trenevski**

***Beseda o koreografiji***

*Ta Zemlja je stara,*

*skrivnosti preteklosti neizrečene.*

*Stopi v meglico in razkrile se bodo*

*temačnejše zgodbe, ko ta prst bila je še mlada:*

*Folklora in mistika*

*bogov, bitij in ljudi.*

*Legenda.*

*Mit.*

**Gaj Žmavc**

BIOGRAFIJA KOREOGRAFA

**Gaj Žmavc**

Slovenski plesalec in koreograf Gaj Žmavc je študij plesa začel v Srednji glasbeni in baletni šoli Maribor (današnji Konservatorij za glasbo in balet Maribor), kasneje pa nadaljeval na Mednarodni akademiji za klasični balet v Kijevu. Leta 2006 se je pridružil baletnemu ansamblu SNG Maribor, kjer ga je kmalu opazil umetniški vodja in koreograf Edward Clug. Kot plesalec je gostoval na Hrvaškem, v Bosni in Hercegovini, Italiji, Južni Koreji, Kolumbiji, na Madžarskem, Portugalskem, Švedskem, v Srbiji, Singapurju, Rusiji, Ukrajini, Kanadi in ZDA ter na najprestižnejših festivalih, kot so Festival Iberoamericano de Teatro de Bogotá, Jacob’s Pillow Dance Festival, Stars of the White Nights (Zvezde belih noči) v Marijinskem gledališču v Sankt Peterburgu, v Švedski kraljevi operi, Les Grands Ballets Canadiens de Montréal idr. Kot koreograf in samostojni ustvarjalec je Gaj Žmavc ustvaril več miniaturnih kreacij ter se dvakrat uvrstil v finale beograjskega Festivala koreografskih miniatur. Leta 2013 se je širši javnosti prvič predstavil s svojim avtorskim prvencem *Home* za *Večer sodobnih koreografij* v SNG Maribor. Danes ustvarja za dramsko, glasbeno in plesno gledališče. Med drugim je oblikoval odrski gib v avtorskem projektu Nataše Matjašec Rošker *Tukaj so levi* in v uprizoritvi *Staromodna komedija* v režiji Ajde Valcl. V letu 2015 je na povabilo Društva baletnih umetnikov Slovenije ustvaril novo koreografijo za Mladi slovenski balet – *Zadnje štiri pesmi* Richarda Straussa. Leta 2017 je prav tako ustvaril koreografijo za Wagnerjevo glasbeno dramo *Rensko zlato* v režiji Igorja Pisona (v produkciji mariborske Opere), istega leta pa je prejel tudi prvo nagrado na 3. tekmovanju Mladih slovenskih koreografov, in sicer za koreografijo *Yesterdays*.

**RAIN DOGS**

|  |  |
| --- | --- |
| Koreograf | **Johan Inger** |
| Glasba | **Tom Waits** |
| Scenograf in kostumograf | **Johan Inger** |
| Oblikovalec svetlobe | **Peter Lundin** |
| Asistenti koreografa | **Carl Inger, Sergiu Moga,**  **Olesja Hartmann Marin** |

|  |  |
| --- | --- |
| Praizvedba | 26. september 2011, Theater Basel |

Zasedba

**Evgenija Koškina**/**Asami Nakashima**

**Tetiana Svetlična**/**Mirjana Šrot**

**Monja Obrul**/**Tea Bajc**

**Catarina de Meneses**/**Tijuana Križman Hudernik**

**Davide Buffone**/**Andrea Schifano**

**Yuya Omaki**/**Matteo Magalotti**

**Matteo Magalotti**/**Davide Buffone**

**Tomaž Abram Viktor Golub**/**Lucio Mautone**

**Christopher Thompson**/**Sytze Jan Luske**

Posnetki glasbenih del Toma Waitsa

***Kommienezuspadt*** (3’10’’, album ***Alice***)

***Step Right Up*** (5’43’’, album ***Small Change***)

***Make It Rain*** (3’40’’, album ***Real Gone***)

***Dirt in the Ground*** (4’7’’, album ***Bone Machine***)

***Franks Wild Years*** (1’54’’, album ***Swordfish***)

***Hoist That Rag*** (4’20’’, album ***Real Gone***)

***The Piano Has Been Drinking*** (3’40’’, album **Small Change**)

***Beseda o koreografiji***

Začne padati dež.

Pes, ki je zašel onkraj svojega običajnega ozemlja zaradi želje, da bi ujel tisto, kar živi daleč proč, kljub samozaverovanosti v svoj občutek voha nenadoma izgubi sled svoje poti proti domu. Dež je spral vse njene sledi.

To je podoba, ki je navdihnila koreografijo *Rain Dogs* in predstavlja vse tiste kompleksnosti in kontradikcije, ki označujejo naš odnos do sveta in naša razmerja do drugih.

Ko iskanje pomena izgubi vse referenčne točke, se zdi, da nam negotovost in dezorientacija omogočata vrnitev domov, k temu, kar je bilo in česar ni več.

To je trenutek, ko se samota in zmeda pokažeta v nadvse različnih oblikah – z ironijo in dramo, z lahkotnostjo ali obupom.

Poskus posameznikovega iskanja poti v okviru nekakšne »spolzke krize identitete« tako postane bivanjsko stanje.

*»Mislil sem, da če mi uspe najti vsaj delček vsega tega, potem mi bo najbrž uspelo narediti to, kar hočem.«*

Koreografija *Rain Dogs* uteleša željo po preizpraševanju teh vsakdanjih tematik s pomočjo drugačnih atmosfer in občutij. Pravzaprav se v Tomu Waitsu skriva eksotičen lik, ki nas spominja na Združene države Amerike v upodobitvi Charlesa Bukowskega. Njegov glas zajame vonj in barve, ki nas kot poslušalce vodi do številnih asociacij. V tej koreografiji se ne zatekam k dobesednosti, toda v Tomu Waitsu je nekaj izjemno zemeljskega, a obenem tudi intelektualnega in boleče resnega. Začutil sem, da se njegov glas dobro ujema z mojim gibanjem in s svetom, ki sem si ga predstavljal. Začutil sem, da so njegove zgodbe in ritmi v skladu z mojim jezikom in mojo idejo. V tem delu ni prvič, da sem se lotil tem, kot so samota in medčloveški odnosi, toda v tem primeru mi je glasba omogočila, da najdem »drugo pot navznoter«. Ukvarjal sem se z istimi koncepti kot prej, a s perspektive Toma Waitsa. Prav zaradi tega ni bilo težko povezati glasbe s plesom.

**Johan Inger**

BIOGRAFIJA KOREOGRAFA

**Johan Inger**

Švedski plesalec in koreograf Johan Inger (r. 1967 v Stockholmu) je obiskoval Baletno šolo Švedskega kraljevega baleta, zatem pa še Nacionalno šolo baleta v Kanadi. Od leta 1985 do 1990 je bil član ansambla Švedskega kraljevega baleta v Stockholmu, kjer je zadnje leto nastopal kot solist. Navdušen nad koreografskim delom Jiříja Kyliána se je odločil, da bo naslednji korak njegove kariere plesanje v Nizozemskem plesnem gledališču. Leta 1990 se je pridružil Nizozemskemu plesnemu gledališču I (Nederlands Dans Theater I), kjer je plesal vse do leta 2002 in se uveljavil kot priznani solist. Ko je preizkusil svoj koreografski impulz v okviru letnih koreografskih delavnic NDT (Switch), je Jiří Kylián opazil njegov nesporni koreografski talent. Po štirih koreografskih postavitvah je leta 1995 prejel vabilo, da ustvari svojo prvo koreografijo za NDT II. Projekt *Mellantid* (*Vmesni čas*), ki je postal rezultat tega sodelovanja, tako označuje karierno prelomnico kot Ingerjev koreografski debi, ki je doživel velik uspeh po predstavitvi na Nizozemskem plesnem festivalu. Že naslednje leto (1996) je za koreografijo prejel prestižno nagrado Philipa Morrisa v kategoriji sodobnega plesa. Leta 2001 je bila koreografija *Mellantid* nominirana za nagrado Laurencea Olivierja v kategoriji najboljše plesne produkcije. Od takrat je ustvaril več koreografij za NDT, med drugim je za svoji kreaciji *Dream Play* in *Walking Mad* oktobra 2001 prejel nagrado Lucasa Hovinga za najboljšo produkcijo. Baletna predstava *Walking Mad* je v izvedbi švedskega Baleta Cullberg prejela nagrado Danza & Danza v letu 2005. Za svoje delo je bil leta 2000 v imenu plesnega foruma VSCD nominiran za nagrado »Golden Theatre Dance Prize«, dve leti pozneje (2002) pa je od stichtinške Plesne fundacije 79′ (Stichting Dansersfonds ’79) prejel plaketo za zasluge. Leta 2003 je zapustil NDT in postal umetniški direktor švedskega Baleta Cullberg. V obdobju naslednjih pet let je za omenjeni baletni ansambel ustvaril več koreografskih novitet: *Home and Home*, *Phases*, *In Two*, *Within Now*, *As if*, *Negro con Flores in Blanco*. Med njegovimi zadnjimi stvaritvami za Balet Cullberg spada koreografija *Point of Eclipse* (2007) ob 40-letnici omenjene ustanove. Poleti 2008 je odstopil z mesta umetniškega direktorja Baleta Cullberg, da bi se popolnoma posvetil koreografski ustvarjalnosti. Že februarja 2009 je za Balet Cullberg ustvaril balet *Position of Elsewhere*, med letoma 2009 in 2015 pa je postal stalni pomožni koreograf Nizozemskega plesnega gledališča. V tej vlogi je ustvaril mednarodne uspešnice, kot so *Dissolve in This*, *Tone Bone Kone*, *Sunset Logic*, *I New Then*, *B.R.I.S.A* ter *One on One*. Leta 2013 je v Stockholmu prejel prestižno nagrado »Carina Ari« za promocijo švedske umetnosti in plesa po svetu. Ingerjeva dela so v preteklem desetletju postala repertoarna stalnica številnih svetovno priznanih baletnih ansamblov in ustanov, kot so Nizozemsko plesno gledališče (NDT), Balet Cullberg, Göteborgs Operans Danskompani, Švedski kraljevi balet, Balet Basel, Norveški nacionalni balet, Compania Nacional de Danza, Les Ballets de Monte Carlo, Aterbaletto, Balet državnega gledališča Nürnberg, Balet posarskega državnega gledališča Saarbrücken, Balet državne opere Hannover, Ballet du Rhin (Renski balet), Madžarski nacionalni balet, Balet Semperoper Dresden, Aalto Balet Essen, Balet Hessenskega državnega gledališča, Finski nacionalni balet, Hubbard Street Dance, Cedar Lake, Balet Chemnitz, National Dance Company Wales, Icelandic Dance Company, Balet BC, Balet Bern, Balet državnega gledališča Mainz, Ballet du Capitol – Toulouse itd.

**APERTURE**

|  |  |
| --- | --- |
| Koreograf | **Edward Clug** |
| Glasba | **Milko Lazar** |
| Asistentka koreografije | **Chloé Albaret** |
| Kostumograf | **Leo Kulaš** |
| Scenograf | **Marko Japelj** |
| Koncept oblikovanja svetlobe | **Tom Visser** |
| Oblikovanje svetlobe | **Tomaž Premzl** |

|  |  |
| --- | --- |
| Praizvedba | 29. november 2019, Nederlands Dans Theater |

Zasedba/Cast/Besetzung

**Asami Nakashima**

**Tijuana Križman Hudernik**

**Catarina de Meneses**

**Tetiana Svetlična**

**Tea Bajc**

**Davide Buffone**

**Matteo Magalotti**

**Luka Ostrež**

**Yuya Omaki**

**Christopher Thompson**

***Beseda o koreografiji***

Koreografija *Aperture* (naslov bi lahko prevedli kot *Kukalo*) je bila zasnovana v okviru koncepta programa Soir Historique Nizozemskega plesnega gledališča 1, ki raziskuje idejo notranjosti in posameznika, ujetega v svoj zasebni prostor. Plesna kreacija razkriva človekovo nujnost posedovanja lastne želje in biti zaželen.

Oder tako postane »kukalo« javne sfere, skozi katerega se razkrije medsebojna privlačnost med protagonisti, pri tem pa neizogibno prihaja do deljenja intime in ranljivosti želje.

**Edward Clug**

BIOGRAFIJA KOREOGRAFA

**Edward Clug**

Edward Clug (rojen v romunskem mestu Beius) je slovenski koreograf in umetniški direktor Baleta Slovenskega narodnega gledališča v Mariboru. Leta 1991 je diplomiral na Nacionalni baletni šoli v Cluju-Napoci in še isto leto prejel svoj prvi angažma v Slovenskem narodnem gledališču Maribor, v katerem deluje več kot tri desetletja. Želja po koreografskem ustvarjanju je vzniknila že zelo zgodaj, po nekaj uspešnih uprizoritvah pa je leta 2003 prevzel vodenje mariborskega Baleta. Leta 2005 je ustvaril predstavo *Radio & Juliet* na glasbo skupine Radiohead, ki je postala svetovni hit in mu prinesla mednarodno prepoznavnost. Njegova edinstvena interpretacija *Posvetitve pomladi* (*Le sacre du printemps*) skladatelja Igorja Stravinskega iz leta 2012 in preboj njegove prvega celovečernega dramskega baleta *Peer Gynt* iz leta 2015 ga umeščata med najpomembnejše koreografske glasove njegove generacije. Ob pogostem sodelovanju z drugimi baletnimi ansambli z vsega sveta mu je Balet SNG Maribor uspelo postaviti na svetovni plesni zemljevid. Skozi leta je razvil močne vezi s Stuttgartskim baletom, kjer je v lanskem letu pripravil novo različico *Hrestača*, in s Züriškim baletom, kjer je leta 2018 ustvaril celovečerni balet *Faust*. Uspešno sodeluje tudi z Nizozemskim plesnim gledališčem, kjer je ustvaril več projektov za NDT2 in NDT1. Prav tako so ga povabili v znamenito moskovsko gledališče Bolšoj, kjer mu je uspelo uprizoriti Bulgakovovo mojstrovino *Mojster in Margareta*. Za svoje delo je prejel več nacionalnih in mednarodnih nagrad – leta 2017 je bil med drugim nominiran za prestižno nagrado »Benois de la Danse«, leta 2019 pa za nemško gledališko nagrado »Der Faust«. Leta 2022 je prejel srebrni red za zasluge Republike Slovenije in medaljo za kulturne zasluge Romunije za svoj prispevek k razvoju kulture in umetnosti.